
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 933 


27 Ιουλίου 2000 


ΑΠΟΦΑΣΕΙ Σ 

Αριθ. 4339+4338 

Έγκριση του Οργανισμού Εσωτερικής Υπηρεσίας της Δη¬ 
μοτικής Επιχείρησης Ύδρευσης - Αποχέτευσης 
(Δ.Ε.Υ.Α.) Σερβίων Ν. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις του άρθ. 176του Π.Δ. 410/1995. 

3. Τις διατάξεις του άρθ. 7 του Ν. 1069/80, όπως τροπο¬ 
ποιήθηκε από το άρθ. 1 παρ. 7του Ν. 2647/98. 

4. Την 43/2000 νόμιμη απόφαση του Δημοτικού Συμβουλί¬ 
ου περί σύμφωνης γνώμης έγκρισης του Ο.Ε.Υ. 

5. Την αριθ. 8/2000 απόφαση Διοικητικού Συμβουλίου της 
Δ.Ε.Υ.Α. Σερβίων, αποφασίζουμε: 

Εγκρίνουμε την αριθ. 8/2000 απόφαση του Διοικητικού 
Συμβουλίου της Δ.Ε.Υ.Α. Σερβίων, σχετικά με την κατάρτιση 
και ψήφιση του Οργανισμού Εσωτερικής Υπηρεσίας (Ο.Ε.Υ.) 
της Δημοτικής Επιχείρησης Ύδρευσης - Αποχέτευσης 
(ΔΕΥΑ) Σερβίων. 

Η συγκρότηση και η διαμόρφωση των υπηρεσιών της 
Δ.Ε.Υ.Α. Σερβίων έχει ως ακολούθως: 

ΚΕΦΑΛΑΙΟ Α 
Άρθρο Ιο 
Αντικείμενο Ο.Ε.Υ. 

1. Ο Οργανισμός Εσωτερικής Υπηρεσίας (Ο.Ε.Υ.) της 
Δ.Ε.Υ.Α.Σ. ρυθμίζει τα ζητήματα που αφορούν την οργάνω¬ 
ση, την σύνθεση, τις αρμοδιότητες και τη λειτουργία των 
Υπηρεσιών της, τον αριθμό των οργανικών θέσεων του προ¬ 
σωπικού, τις αποδοχές, τον τρόπο πρόσληψης, και απόλυ¬ 
σης και το αρμόδιο όργανο, το εφαρμοστέο Πειθαρχικό δί¬ 
καιο καθώς και κάθε άλλο θέμα σχετικό με την υπηρεσιακή 
κατάσταση του προσωπικού. 

Άρθρο 2ο 

1. Το προσωπικό διακρίνεται σε τακτικό και έκτακτο. 

α) Τακτικό προσωπικό είναι εκείνο που κατέχει οργανικές 
θέσεις και συνδέεται με την επιχείρηση με σχέση εργασίας 
αορίστου χρόνου. 

β) Έκτακτο προσωπικό είναι εκείνο που δεν κατέχει οργα¬ 
νικές θέσεις και συνδέεται με την Επιχείρηση με σχέση ορι¬ 
σμένου χρόνου. 

γ) Έκτακτο προσωπικό επίσης είναι εκείνο που προσλαμ¬ 
βάνεται για την εκτέλεση έργου σύμφωνα με τις διατάξεις 
των άρθρων 681 κ.ε. του Αστικού Κώδικα. 


Στην περίπτωση αυτή προσδιορίζεται το συγκεκριμένο έρ¬ 
γο που πρόκειται να εκτελεσθεί, τα προσόντα που απαιτού¬ 
νται κατά περίπτωση, το χρονικό διάστημα που απαιτείται για 
την ολική ή τμηματική παράδοση του έργου, το συνολικό πο¬ 
σό αμοιβής του αναδόχου, ο τόπος που θα εκτελεσθεί το έρ¬ 
γο και τυχόν επιβαλλομένη παρακολούθηση εκτέλεσής του. 

ΚΕΦΑΛΑΙΟ Β 

Άρθρο 3ο 

Η Υπηρεσία της Δ.Ε.Υ.Α.Σ αποτελείται από: 

Α. ΤηνΔ/ση Υπηρεσιών και την Γραματείατου Δ.Σ. 

Άρθρο 4ο 

Η Διάρθρωση των υπηρεσιών της Δ.Ε.Υ.Α.Σ διαρθρώνεται 
ως ακολούθως: 

Α. ΤΕΧΝΙΚΗ ΥΠΗΡΕΣΙΑ 

1. Γ ραφείο Μελετών - Εκτέλεσης - Συντήρησης επίβλεψης 
έργων λειτουργία και συντήρηση εγκαταστάσεων. 

Β. ΔΙΟΙΚΗΤΙΚΗ - ΟΙΚΟΝΟΜΙΚΗ ΥΠΗΡΕΣΙΑ (Τμήμα Διοίκη¬ 
σης - Οικονομικό). 

1. Γραφείο Διοίκησης, Γραμματεία Δ.Σ., Προσωπικού, Λο¬ 
γιστηρίου, Ταμείου, Προμηθειών, Εισπρακτόρων. 

Άρθρο 5ο 

Οι αρμοδιότητες και τα αντικείμενα της Γραμματείας του 
Δ.Σ. καθορίζονται παρακάτω. 

1. Γραμματεία Διοικητικού Συμβουλίου. 

Στην αρμοδιότητα του γραφείου αυτού ανήκουν: 

α) Η συγκέντρωση των αναγκαίων στοιχείων προς ενημέ¬ 
ρωση του Προέδρου και των μελών του Δ.Σ. και η απαιτού- 
μενη προπαρασκευή των θεμάτων προς εκπλήρωση των κα¬ 
θηκόντων τους, όλης της αλληλογραφίας τους και η οργά¬ 
νωση της επικοινωνίας τους με τις Υπηρεσίες και το κοινό. 

β) Η καταχώρηση των αποφάσεωντου Δ.Σ. σε ειδικό βιβλίο 
που αριθμείται, μονογράφεται και θεωρείται από τον Πρόε¬ 
δρο του Δ.Σ. Αντί του ειδικού βιβλίου μπορούν να χρησιμο¬ 
ποιούνται φύλλα χαρτιού τα οποία βιβλιοδετούνται στο τέ¬ 
λος του οικονομικού έτους. Σε περίπτωση χρησιμοποίησης 
μαγνητοφωνικής συσκευήςγιατη μαγνητοφώνηση των πρα¬ 
κτικών επιμελείται της μαγνητοφώνησης και απομαγνητο- 
φώνησης αυτών. 

γ) Η κοινοποίηση των αποφάσεων του Δ.Σ. ως και κάθε ερ¬ 
γασίας σχετικής με τη συγκρότηση λειτουργία κ.λ.π. του 
Δ.Σ. 

δ) Η προπαρασκευή των θεμάτων για την άσκηση των αρ¬ 
μοδιοτήτων του Δ/ντή Υπηρεσιών. 

ε) Κάθε εργασία σχετική με την ενάσκηση των αρμοδιοτή¬ 
των του Δ.Σ. και τον Δ/ντή Υπηρεσιών. 

ζ) Η προβολή του έργου της επιχείρησης. 

η) Η σύνταξη και η έκδοση ενημερωτικών εντύπων. 

Άρθρο 6ο 

Οι αρμοδιότητες και τα αντικείμενα της Δ/σης της 
Δ.Ε.Υ.Α.Σ καθορίζονται ως εξής: 

α) Αυτά που απορρέουν από τις διατάξεις του Ν. 1069/80 
και της εκάστοτε ισχύουσας νομοθεσίας. 

β) Η επίλυση διαφορών και αμφισβητήσεων σχετικά με την 
αρμοδιότητα του κάθε τμήματος και γενικά όληςτης Υπηρε¬ 
σίας. 

Άρθρο 7ο 

Οι αρμοδιότητες των επί μέρους Υπηρεσιών, τμημάτων και 
γραφείων καθορίζονται ως εξής: 

Α. ΤΕΧΝΙΚΗ ΥΠΗΡΕΣΙΑ (Τεχνικό Τμήμα) 

ΓΡΑΦΕΙΟ ΜΕΛΕΤΩΝ - ΕΚΤΕΛΕΣΗΣ - ΣΥΝΤΗΡΗΣΗΣ- ΕΠΙ¬ 
ΒΛΕΨΗΣ ΕΡΓΩΝ - ΛΕΙΤΟΥΡΓΙΑΣ & ΣΥΝΤΗΡΗΣΗΣ ΕΓΚΑ¬ 
ΤΑΣΤΑΣΕΩΝ 

Το γραφείο αυτό έχει τις παρακάτω αρμοδιότητες: 

1) Εκπόνηση τεχνικών και μελετών μέτρων ασφαλείας ή 
επίβλεψης εκπόνησης αναλογών μελετών που ανατίθενται 
σε τρίτους. Έλεγχος για την ποιότητα των μελετών που εκ¬ 
πονούνται. 

2) Κατάρτιση αναλυτικών κατασκευαστικών έργων. 

3) Κατάρτιση προϋπολογισμών έργων και σύνταξη τευχών 
δημοπράτησης έργων. 

4) Εισήγηση για τον τρόπο δημοπράτησης, τη σύνταξη 
συμβάσεων έργων και τη διενέργεια διαγωνισμών ή διαδικα¬ 
σιών ανάθεσης. 

5) Κατάρτιση και τήρηση των προδιαγραφών των κάθε φύ¬ 
σης μελετών που εκπονούνται από το γραφείο ή ανατίθεται 
η εκπόνησή τους σε τρίτους. 

έργων. 

6) Επίβλεψη εκτέλεσης εργασιών που εκτελούνται είτε με 
αυτεπιστασία, είτε με ανάθεση σε τρίτους (εργολάβους). 

7) Έλεγχος για την τήρηση ποιοτικών, χρονικών και οικο¬ 
νομικών προδιαγραφών των έργων, σύμφωνα με τις αντί¬ 
στοιχες μελέτες. 

8) Παροχή οδηγιών για τη λήψη των κατάλληλων μέτρων 
ασφαλείας κατά την εκτέλεση των τεχνικών εργασιών στα 
διάφορα έργα που εκτελούνται. 

9) Επίβλεψη της κανονικής εφαρμογής των μέτρων ασφα¬ 
λείας για την εκτέλεση των εργασιών των έργων. 

10) Έλεγχος των περιοδικών λογαριασμών που υποβάλ¬ 
λονται από τους αναδόχους των έργων. 

11) Εισήγηση για την παραλαβή (προσωρινή ή οριστική) 
των έργων και έγκριση εντολής πληρωμής τους. 

12) Διαδικασία παραλαβής έργων. 

13) Εκτέλεση κάθε φύσης τεχνικών σχεδίων για τις ανά¬ 
γκες της Τεχνικής Υπηρεσίας. 

14) Τήρηση τεχνικού αρχείου του τμήματος (μελέτες, δί¬ 
κτυα, σχέδια κ.λ.π.). 

15) Εκτέλεση εργασιών συντήρησης, αντικατάστασης, 
επέκτασης του δικτύου ύδρευσης καθώς και επισκευή των 
αντίστοιχων βλαβών. 

16) Κατασκευή έργων που εκτελούνται με αυτεπιστασία. 

17) Έλεγχος και επισκευή υδρομέτρων. 

18) Εκτέλεση έργων νέων συνδέσεων και τοποθέτηση νέ¬ 
ων υδρομέτρων. 

19) Ειδικότερα, για τους επικεφαλής των συνεργείων επί¬ 
βλεψη της εκτέλεσης των παραπάνω εργασιών και έλεγχος 
τήρησης των οδηγιών του επιβλέποντα τόσο για την ποιοτι¬ 
κή εκτέλεση των επί μέρους εργασιών, όσο και για την τή¬ 
ρηση των μέτρων ασφαλείας των εργαζομένων. 

20) Τήρηση ημερολογίου εργασιών. 

21) Συντονισμός εργασιών και κατανομής των συνεργείων 
σύμφωνα με αντίστοιχο πρόγραμμα. 

22) Καθορισμός προγραμμάτων ομάδων επιφυλακής για 
αποκατάσταση βλαβώντου δικτύου. 

23) Έκδοση εντολών χορήγησης υλικών για τις ανάγκες 
του συνεργείου. 

24) Τήρηση αρχείου 


25) Εκτέλεση εργασιών συντήρησης, αντικατάστασης, 
επέκτασης, του δικτύου αποχ/σης καθώς και επισκευή των 
αντίστοιχων βλαβών. 

26) Κατασκευή έργων που εκτελούνται με αυτεπιστασία. 

27) Ειδικότερα για τους επικεφαλής των συνεργείων, επί¬ 
βλεψη της εκτέλεσης των παραπάνω εργασιών και έλεγχος 
τήρησης των οδηγιών του επιβλέποντα τόσο για την ποιοτι¬ 
κή εκτέλεση των επί μέρους εργασιών, όσο και για την τή¬ 
ρηση των μέτρων ασφάλειας των εργαζομένων. 

28) Τήρηση ημερολογίου εργασιών. 

29) Συντονισμός εργασιών και κατανομή των συνεργείων 
σύμφωνα με αντίστοιχο πρόγραμμα. 

30) Καθορισμός προγραμμάτων ομάδων επιφυλακής για 
αποκατάσταση βλαβώντου δικτύου. 

31) Έκδοση εντολών χορήγησης υλικών για τις ανάγκες 
του συνεργείου. 

32) Τήρηση αρχείου. 

33) Παραλαβή υλικών που εισάγονται στην αποθήκη με 
βάση τα δελτία εισαγωγής και παράδοσή τους στα σχετικά 
συνεργεία με βάση τα δελτία εξαγωγής. 

34) Διαλογή των υλικών που επιστρέφονται από μετατρο¬ 
πές σε παροχές και αποξηλώσεις για την εισαγωγή τους 
στην αποθήκη. 

35) Εξασφάλιση συνεχούς ροής του νερού στο δίκτυο όλο 
το εικοσιτετράωρο. 

36) Προγραμματισμός εργασιών συντήρησης και παρακο¬ 
λούθησή τους. 

37) Εξασφάλιση λειτουργίας δεξαμενών, αντλιοστασίων 
και μονάδων επεξεργασίας νερού. 

38) Περιοδική λήψη δειγμάτων νερού για ανάλυση. 

39) Τήρηση ημερολογίου εργασιών και στατιστικών στοι¬ 
χείων. 

40) Εξασφάλιση της λειτουργίας της εγκατάστασης βιο¬ 
λογικού καθαρισμού των λυμάτων καθώς και των αντλιο¬ 
στασίων αποχέτευσης. 

41) Προγραμματισμός των εργασιών συντήρησης και πα¬ 
ρακολούθησή τους. 

42) Περιοδική λήψη δειγμάτων για ανάλυση των λυμάτων 
σε όλες τις φάσεις της επεξεργασίας τους καθώς και στον 
αγωγό εκβολής στον τελικό αποδέκτη. 

43) Τήρηση ημερολογίου εργασιών και στατιστικών στοι¬ 
χείων. 

44) Χημικές και μικροβιολογικές αναλύσεις δειγμάτων πο¬ 
σίμου νερού και λυμάτων από τα δίκτυα και τις μονάδες επε¬ 
ξεργασίας. 

45) Έλεγχος ποιότητας και ποσότητας ειδικών λυμάτων 
(βιομηχανικών κ.λ.π.) που εκβάλλουν στο δίκτυο. 

46) Έλεγχος ρύπανσης των λυμάτων. 

47) Διερεύνηση των αποκλίσεων από τις προδιαγραφές 
των δειγμάτων που εξετάστηκαν. Εισήγηση για τα μέτρα 
που πρέπει να ληφθούν. 

48) Τήρηση λεπτομερούς αρχείου και στατιστικών στοιχείων. 

49) Εκτέλεση εργασιών συντήρησης και επισκευές οχημά¬ 
των, μηχανημάτων και Η/Μ εξοπλισμού δικτύων. 

50) Εισήγηση για αγορά νέων υλικών και ανταλλακτικών. 

51) Τήρηση ημερολογίου εργασιών. 

52) Συντονισμός της κίνησης οχημάτων - μηχανημάτων 
ανάλογα με τις ανάγκες σε συνεργασία με τις υπόλοιπες 
υπηρεσίες της Δ.Ε.Υ.Α.Σ 

53) Τήρηση μητρώου οχημάτων - μηχανημάτων. 

54) Παρακολούθηση καυσίμων - ανταλλακτικών. 

Β. ΔΙΟΙΚΗΤΙΚΗ - ΟΙΚΟΝΟΜΙΚΗ ΥΠΗΡΕΣΙΑ (Τμήμα Οικονο¬ 
μικό και Διοίκησης) 

1. Γραφείο Προσωπικού - Γραμματείας, Λογιστηρίου, Τα¬ 
μείου, Προμηθειών, Εισπρακτόρων 

Στην αρμοδιότητα του γραφείου αυτού ανήκουν: 

1) Τήρηση μητρώου και αρχείου προσωπικού 

2) Τήρηση των διαδικασιών που σχετίζονται μετις κάθε φύ¬ 
σης διοικητικές υποθέσεις του προσωπικού (προσλήψεις, 
διακοπές συμβάσεων, βεβαιώσεις, πειθαρχικά κ.λ.π.) 

3) Τήρηση διαδικασιών μισθοδοσίας προσωπικού. 

4) Δακτυλογράφηση, αναπαραγωγή και διακίνηση αλλη¬ 
λογραφίας και εγγράφων όλων των τμημάτων της Τ.Υ. και 
Δ.Ο.Υ. 

5) Οργάνωση, ταξινόμηση και τήρηση γενικού αρχείου. 

6) Πρωτοκόλληση εγγράφων και αλληλογραφίας. 

7) Μέριμνα για την εκτέλεση βοηθητικών διοικητικών ερ¬ 
γασιών (κλητήρες, καθαρίστριες, συντηρητές γραφείων 
κ.λ.π.). 

8) Μηχανογραφική υποστήριξη όλων των λειτουργιών της 
Δ.Ε.Υ.Α.Σ. σύμφωνα με τις αναγκαίες μηχανογραφικές 
εφαρμογές. 

9) Μέριμνα για την συντήρηση του εγκατεστημένου μηχα¬ 
νογραφικού εξοπλισμού και διατύπωση εισηγήσεων για τις 
αναγκαίες επεκτάσεις του. 

10) Ευθύνη για την συντήρηση των μηχανογραφικών 
εφαρμογών. 

11) Τήρηση αρχείων τεκμηρίωσης μηχανογραφικών 
εφαρμογών. 

12) Τήρηση των διαδικασιών απεικόνισης των οικονομικών 
πράξεων της Δ.Ε.Υ.Α.Σ. (λογαριασμοί λογιστικού σχεδίου, 
βιβλία, καταστάσεις, κ.λπ.) σύμφωνα με το υφιστάμενο λο¬ 
γιστικό σχέδιο. 

13) Τήρηση των διαδικασιών ετοιμασίας των παραστατι¬ 
κών για τη διενέργεια κάθε είδους εισπράξεων ή πληρωμής 
δαπανών της Δ.Ε.Υ.Α.Σ. 

14) Διαμόρφωση και παρακολούθηση ταμειακού προ¬ 
γράμματος της Δ.Ε.Υ.Α.Σ. 

15) Παροχή στοιχείων για την κοστολόγηση των έργων και 
υπηρεσιώντης Δ.Ε.Υ.Α.Σ. 

16) Διαμόρφωση στοιχείων ισολογισμού και παροχή κάθε 
είδους στοιχείων για τη διαμόρφωση των οικονομικών προ- 
γραμμάτωντης Δ.Ε.Υ.Α.Σ. 

17) Ημερήσια παραλαβή εισπράξεων από το γραφείο ει- 
σπρακτόρωντου τμήματος καταναλωτών. 

18) Διενέργεια υπολοίπων εισπράξεων και του συνόλου 
των πληρωμών της Δ.Ε.Υ.Α.Σ. 

19) Τήρηση των διαδικασιών απεικόνισης των ταμειακών 
πράξεων στα αντίστοιχα βιβλία και παραστατικά του Ταμεί¬ 
ου. 

20) Συγκέντρωση παραγγελιών εξοπλισμού, εξαρτημά¬ 
των και υλικών σύμφωνα με τις ανάγκες όλωντωντμημάτων. 

21) Προγραμματισμός διενέργειας προμηθειών, σύμφω¬ 
να με τις παραπάνω παραγγελίες. 

22) Διεκπεραίωση διαδικασιών προμήθειας εξοπλισμού, 
εξαρτημάτων και υλικών σύμφωνα με τους ισχύοντες κανο¬ 
νισμούς (έρευνα αγοράς, διενέργεια διαγωνισμών ετοιμα¬ 
σία σχεδίων, συμβάσεων κ.λ.π.). 

23) Ποιοτική και ποσοτική παραλαβή εξοπλισμού, εξαρτη¬ 
μάτων και υλικών. 

24) Συγκέντρωση των δικαιολογητικών παραλαβής και πα¬ 
ράδοσης στο λογιστήριο για εξόφληση των αντίστοιχων τι¬ 
μολογίων. 

25) Τήρηση αρχείων προμηθειών και προμηθευτών. 

26) Έκδοση και αποστολή λογαριασμών συνδρομητών. 

27) Έκδοση παραστατικών είσπραξης τελών (σύνδεσης, 
επανασύνδεσης, κ.λπ.) 

28) Τήρηση μητρώου καταναλωτών (σταθερά στοιχεία, 
στοιχεία κατανάλωσης νερού, στοιχεία πληρωμών, διάφορα 
στατιστικά στοιχεία κ.λ.π.). 

29) Έλεγχος πληρωμής υποχρεώσεων καταναλωτών. 

30) Παραλαβή αιτήσεων νέων συνδέσεων, προγραμματι¬ 
σμός και παρακολούθηση υλοποίησής τους. 

31) Διακοπές παροχών και επανασυνδέσεις σε περιπτώ¬ 
σεις καθυστερημένων πληρωμών, σύμφωνα με εντολές του 
Γραφείου Μητρώου καταναλωτών και έκδοσης λογ/σμών. 

32) Καταμέτρηση κατανάλωσης νερού. 

33) Εισπράξεις λογ/σμών και τελών από τους συνδρομη¬ 
τές. 

34) Κατάρτιση των ημερησίων καταστάσεων εισπράξεων. 

35) Ημερήσια απόδοση εσόδων στο Οικονομικό Τμήμα. 


Άρθρο 8ο 

Των Υπηρεσιώντης ΔΕΥΑΣ προΐσταται ο Διευθυντής. 

Η οργανική σύνθεση και κατάταξη των θέσεων του προ¬ 
σωπικού της Δ.Ε.Υ.Α.Σ. κάθε κατηγορίας σε κλάδους και ο 
καθορισμός των κατά κλάδο ειδικών τυπικών προσόντων 
διορισμού γίνονται ως κατωτέρω: 

1. Κλάδος ΠΕ 

Θέση Διευθυντή μία (1) 

2. Κλάδος ΠΕ Διοικητικός- Λογιστικός ΠΕΙ 
Θέσεις μία(1) 

3. Κλάδος ΤΕ Διοικητικός- Λογιστικός ΤΕ17 
Θέσεις μία(1) 

4. Κλάδος ΔΕ Διοικητικός - Λογιστικός 

Θέσεις Λογιστών - Γ ραφείων - Δακτυλογράφων μία (1) 

5. Κλάδος ΔΕ τεχνικά γενικά 

α) Θέσεις καταμετρητών τρεις (3) 
β) Θέσεις τεχνιτών υδραυλικών έξι (6) 
γ)Θέσεις οδηγών αυτοκινήτων μία (1) 

6. Κλάδος ΥΕ εργατών γενικών καθηκόντων 
α) Θέσεις εργατών πέντε (5) 

Άρθρο 9ο 

Ειδικά - Ιδιαίτερα προσόντα προσωπικού κατά ειδικότητα 

1. Διευθυντής Π Ε 

α) Τυπικά προσόντα: Πτυχίο ή δίπλωμα Α.Ε.Ι. της Ανωτά- 
της Σχολής Εσωτερικού ή ισοτίμου εξωτερικού αναγνωρι¬ 
σμένο από το Κράτος. Για τις ειδικότητες: Πολιτικού Μηχα¬ 
νικού ή Τοπογράφου Μηχανικού ή Μηχανολόγου ή Ηλε¬ 
κτρολόγου ή Χημικού ή Οικονομολόγου προϋπηρεσία σε 
θέση Διευθύνοντα υπαλλήλου στον Δημόσιο ή Ιδιωτικό Το¬ 
μέα. 

β) Ιδιαίτερα: Μεταπτυχιακές σπουδές σε θέματα ύδρευ¬ 
σης αποχέτευσης και προστασίας υδάτινου περιβάλλοντος 
αποδεικνυόμενη πολυετής προϋπηρεσία στη διαχείριση συ¬ 
στημάτων ύδρευσης - αποχέτευσης, αποδεικνυόμενη πο¬ 
λυετής προϋπηρεσία σε κατασκευές ή επίβλεψη υδραυλι¬ 
κών έργων, ή μηχ/κών εγκαταστάσεων, πρόσθετες σπουδές 
διάρκειας ενός ακαδημαϊκού έτους σε θέμα σχετικό με την 
ειδικότητά του, πέραν του χρόνου που απαιτήθηκε για τη 
κτήση του διπλώματος, πρόσθετος τίτλος σπουδών 
ΜΑΣΤΕΡ να γνωρίζει καλά μία από τις ξένες γλώσσες Αγγλι¬ 
κή, Γαλλική, Γερμανική. 

β) Ιδιαίτερα προσόντα: εξειδίκευση σε θέματα ανάλυσης 
και προγραμματισμού ηλεκτρονικών υπολογιστών, τριετή 
άσκηση του επαγγέλματος του, εμπειρία σε μηχανογράφη¬ 
ση σε υπεύθυνη θέση ιδιωτικής ή δημόσιας επιχείρησης ή 
ΟΤΑ να γνωρίζει καλά μία ξένη γλώσσα: Αγγλικά, Γαλλικά, 
Γ ερμανικά. 

2. Διοικητικός - Λογιστικός ΠΕΙ. 

α) Τυπικά προσόντα: Πτυχίο ή δίπλωμα οικονομικών επι¬ 
στημών ή διοίκησης επιχειρήσεων Α.Ε.Ι. της αλλοδαπής ή 
ημεδαπής. 

β) Ειδικά προσόντα: Μεταπτυχιακές Σπουδές σε θέματα 
διοίκησης επιχειρήσεων, προϋπηρεσία σε λογιστικό- οικο¬ 
νομικό κλάδο Δημοσίου ή Ιδιωτικού τομέα και καλή γνώση 
Η/Υ. 

3. Διοικητικός - Λογιστικός ΤΕ17. 

α) Τυπικά προσόντα: Πτυχίο ΚΑΤΕΕ ή ΤΕΙ αντίστοιχης ειδι¬ 
κότητας ή πτυχίο Σχολής εξωτερικού αντίστοιχης ειδικότη¬ 
τας αναγνωρισμένο από το ελληνικό δημόσιο. 

β) Ειδικά προσόντα: Αποδεικνυόμενη εμπειρία σε Λογιστι¬ 
κό - Οικονομικό κλάδο Δημοσίου ή Ιδιωτικού τομέα και καλή 
γνώση Η/Υ. 

4. Γραφείς - Δακτυλογράφοι - Λογιστές ΔΕ 

α) Τυπικά προσόντα: Να γνωρίζουν άριστη γραφομηχανή 
και Η/Υ. Να έχουν απολυτήριο δταξίου Γυμνασίου ή Λυκείου. 

β) Ιδιαίτερα προσόντα: Αποδεικνυόμενες επαρκείς γνώ¬ 
σεις για την άσκηση της εργασίας της ειδικότητας. 

5. Τεχνίτες υδραυλικοί ΔΕ γενικά. 

α)Τυπικά προσόντα: Απολυτήριος τίτλος Ενιαίου πολύ- 

κλαδικού λυκείου, ή Τεχνικού επαγγελματικού λυκείου ή Τε¬ 
χνικής επαγγελματικής σχολής δευτεροβάθμιας εκπαίδευ¬ 
σης ή Σχολής ΟΑΕΔ ή άλλος ισότιμος τίτλος σχολών της 
ημεδαπής ή αλλοδαπής. 

β) Εδικά προσόντα: Εμπειρία στην άσκηση επαγγέλματος. 
Εμπειρία στον χειρισμό εκσκαπτικών μηχανημάτων - Εμπει¬ 
ρία οδηγού. 

6. Οδηγοί αυτοκινήτων ΔΕ 

1) Τυπικά προσόντα: α) Απολυτήριος τίτλος Ενιαίου πολυ- 
κλαδικού λυκείου, ή Τεχνικού επαγγελματικού λυκείου ή Τε¬ 
χνικής επαγγελματικής σχολής δευτεροβάθμιας εκπαίδευ¬ 
σης ή Σχολής ΟΑΕΔ ή άλλος ισότιμος τίτλος σχολών της 
ημεδαπής ή αλλοδαπής, β) Άδεια ικανότητας οδηγού αντί¬ 
στοιχης κατηγορίας οχήματος. 

2) Ειδικά προσόντα: Εμπειρία στην άσκηση επαγγέλματος 
και εμπειρία στον χειρισμό εκσκαπτικών μηχανημάτων 

7. Καταμετρητές ΔΕ 

1) Τυπικά προσόντα: απολυτήριο λυκείου, ή Εξατάξιο Γυ- 
μνάσιο ή απολυτήριος τίτλος Ενιαίου πολυκλαδικού λυκείου 
ή Τεχνικού επαγγελματικού λυκείου ή άλλος ισότιμος τίτλος 
σχολών της ημεδαπής ή αλλοδαπής. 

2) Ειδικά προσόντα: Εμπειρία στην άσκηση επαγγέλμα¬ 
τος. 

8. Βοηθοί - εργάτες γενικών καθηκόντων. 

1) Τυπικά προσόντα: Απολυτήριο Δημοτικού σχολείου ή 
τριταξίου Γυμνασίου ή κατώτερης τεχνικής σχολής. 

2) Ειδικά προσόντα: Εμπειρία στην ανάλογη ειδικότητα. 

Άρθρο 10ο 
Αποδοχές 

1. Το προσωπικό που υπηρετεί σε οργανικές θέσεις της 
Δ.Ε.Υ.Α.Σ αμείβεται σύμφωνα με τον ισχύοντα για τους μονί¬ 
μους υπαλλήλους των Δήμων Ν. 1505/84 όπως τροποποιή¬ 
θηκε με τον Ν. 2470/94 και σύμφωνα με τη νομοθεσία που θα 
ισχύει εκάστοτε. 

2. Οι αποδοχές του Δ/ντή της Δ.Ε.Υ.Α.Σ. καθορίζονται κά¬ 
θε χρόνο με αιτιολογημένη απόφαση του Δ.Σ. που εγκρίνε- 
ται από το Δημοτικό Συμβούλιο σύμφωνα με την οικονομική 
δυνατότητα της Δ.Ε.Υ.Α.Σ. 

3. Στους εργαζόμενους αποκλειστικά με τη διαχείριση 
χρημάτων χορηγείται επίδομα διαχειριστικών λαθών σύμ¬ 
φωνα με τα ισχύοντα στους μόνιμους υπαλλήλους των Δή¬ 
μων. 

4. Οι υπηρετούντες στις Υπηρεσίες Ύδρευσης και Αποχέ¬ 
τευσης του Δήμου Σερβίων με σύμβαση Ιδιωτικού Δικαίου 
και έχουν καταστεί προσωπικό της Δ.Ε.Υ.Α.Σ. σύμφωνα με 
το άρθρο 7 παρ. 3του Ν. 1069/80, μπορούν μετά από αίτησή 
τους να διέπονται από τις κάθε φορά ισχύουσες συλλογικές 
συμβάσεις των ΟΤΑ. 

Σε περίπτωση ένταξης του προσωπικού σε μισθολογικά 
κλιμάκια του οργανισμού της Δ.Ε.Υ.Α.Σ. θα προσμετράται η 
προϋπηρεσία τους στο Δημόσιο και ΟΤΑ και θα εντάσσονται 
σύμφωνα με τα χρόνια υπηρεσίας τους σε ανάλογη μισθο- 
λογική κλίμακα. 

5. Με αποφάσεις του αρμόδιου προς διορισμό οργάνου 
χορηγούνται μισθολογικά κλιμάκια, χρονοεπιδόματα καθώς 
και άλλες παροχές στο προσωπικό της Δ.Ε.Υ.Α.Σ. 

6. Χορηγούνται στο εργατοτεχνικό προσωπικό και στους 
επιστατούντες αυτών που εργάζονται εκτός γραφείων και 
για όσο χρόνο εργάζεται, σε δύο περιόδους (χειμερινή - θε¬ 
ρινή) οι κατωτέρω παροχές σε είδος: 

α) Χειμερινά 

Δύο (2) παντελόνια από ύφασμα 75/25 τύπου ΒΑΒΑΤΗΕΑ 
ή ϋΕΑΝ. 

Δύο (2) πουλόβερ με μανίκια βάρους 500 γρ. 

Ένα (1) ζεύγος μποτάκια δερμάτινα, αδιάβροχα με σόλα 
από κρέπ ή λάστιχο. 

β) Θερινά 

Δύο (2) παντελόνια τερυλέν από ύφασμα 55/45 τύπου 
ΦΡΕΣΚΟ βάρους 180 γρ./μ2 

Δύο (2) πουκάμισα εργασίας βαμβακερά 100% 


Ένα (1) ζεύγος σκαρπίνια δερμάτινα αδιάβροχα με σόλα 
ραφτή. 

Χορηγείται επίσης: 

Ένα (1) κιλό σαπούνι το μήνα Α κατηγορίας. 

Προϋπόθεση παράδοσης των ανωτέρω ειδών πλην των 
αναλωσίμων σαπούνι, γάλα είναι η επιστροφή των παλαιών 
στην υπηρεσία. 

Ένα (1) προσόψιο ανά 4μηνο διαστάσεων 0,90 χ 0,55 
υδρόφιλο βαμβακερό 100. 

Ο μειοδοτικός διαγωνισμός για την προμήθεια των ανωτέ¬ 
ρω ειδών διενεργείται μέχρι τέλους Φεβρουάριου. 

Άρθρο 11ο 

Διαδικασία πλήρωσης θέσεων 

Η πλήρωση των κενών και κενούμενων εκάστοτε θέσεων 
διενεργείται ύστερα από απόφαση του Διοικητικού Συμβου¬ 
λίου της Επιχείρησης που κρίνει για την αναγκαιότητα της 
πλήρωσης αυτών τηρούμενων υποχρεωτικά των διατάξεων 
του αριθ. 5288/10.2.2000 έγγραφου του Υ.Π.Ε.Σ.Δ.Α. Δ/νση 
οργάνωσης και λειτουργίας ΟΤΑ «προσλήψεις προσωπικού 
στις επιχειρήσεις των ΟΤΑ» (Ν. 2190/94, 2597/97, 2738/99) 
και της ισχύουσας εκάστοτε Νομοθεσίας. 

Άρθρο 12ο 
Πράξη Πρόσληψης 

1. Η πρόσληψη του προσωπικού ενεργείται με απόφαση 
του Προέδρου του Δ.Σ. της Επιχείρησης. 

2. Στην απόφαση πρόσληψης αναφέρονται όλα τα απα¬ 
ραίτητα προς τούτο στοιχεία και ειδικότερα το ονοματεπώ¬ 
νυμο του προσλαμβανομένου με τατυπικάπροσόντα αυτού, 
το είδος της εργασίας, το μισθολογικά κλιμάκιο, και η απο¬ 
κλειστική προθεσμία μέσα στην οποία πρέπει να προσέλθει 
για να αναλάβει υπηρεσία που δεν μπορεί να υπερβαίνει τις 
15 μέρες. 

3. Η απόφαση πρόσληψης κοινοποιείται στον προσλαμβα¬ 
νόμενο ή στον οριζόμενο αντιπρόσωπο αυτού με απόδειξη 
με κάθε πρόσφορο μέσο. 

4. Η σύμβαση εργασίας μετά του αναφερομένου στην 
παρ. 1 απόφαση λογίζεται ότι καταρτίσθηκε από την ανάλη¬ 
ψη υπηρεσίας που βεβαιώνεται από την υπηρεσία. 

5. Το προσωπικό που απασχολήθηκε ευδόκιμα στηνΔΕΥΑΣ 
χωρίς διακοπή επί διετία, εντάσσεται αυτοδίκαια σε αντίστοι¬ 
χες οργανικές θέσεις, ανεξαρτήτως ορίου ηλικίας μετά από 
απόφαση του Δ.Σ. που διαπιστώνει την συνδρομή των όρων, 
της διετίας αρχομένης και προ της ενάρξεως ισχύος του πα¬ 
ρόντος. 

Άρθρο 13ο 

Ανάκληση πρόσληψης 

Η απόφαση πρόσληψης ανακαλείται αν ο προσληφθείς 
δεν αποδέχθηκε αυτή είτε ρητά είτε σιωπηρά μετά την πα¬ 
ρέλευση της κατά τη παρ. 2του προηγούμενου άρθρου προ¬ 
θεσμίας. 

Άρθρο 14ο 

Δοκιμαστική Υπηρεσία 

1. Ο προσλαμβανόμενος διανύει ετήσια δοκιμαστική Υπη¬ 
ρεσία κατά τη διάρκεια της οποίας μπορεί να απολυθεί με αι¬ 
τιολογημένη απόφαση του Δ.Σ. για λόγους αναγόμενους 
στην υπηρεσία του. 

2. Σε ένα μήνα από τη συμπλήρωση της δοκιμαστικής υπη¬ 
ρεσίας το Διοικητικό Συμβούλιο υποχρεώνεται να αποφαν- 
θεί αν ο προσληφθείς είναι κατάλληλος προς συνέχιση της 
παροχής των υπηρεσιών του. 

3. Ο κατά τις παρ. 1 και 2 κριθείς απολυτέος ή ακατάλλη¬ 
λος προς συνέχιση της παροχής των υπηρεσιών του απο¬ 
λύεται υποχρεωτικά. 

ΚΕΦΑΛΑΙΟ Γ’ 

Άρθρο 15ο 
Πειθαρχικό δίκαιο 

1. Στο προσωπικό που υπηρετεί με σχέση εργασίας ιδιωτι- 

κού δικαίου εφαρμόζονται οι πειθαρχικές διατάξεις των άρ¬ 
θρων 17 έως και 26 του παρόντος. 

2. Στο προσωπικό που υπηρετεί με σχέση δημοσίου δικαί¬ 
ου εφαρμόζονται οι εκάστοτε ισχύουσες διατάξεις του πει¬ 
θαρχικού δικαίου των μονίμων δημοτικών υπαλλήλων. 

Άρθρο 16ο 

Πειθαρχικά αδικήματα 

Η υπαίτια παράβαση εκ μέρους των εργαζομένων των νο¬ 
μίμων υποχρεώσεων τους, που προσδιορίζονται από τον πα¬ 
ρόντα ΟΕΥ, τις κείμενες διατάξεις, τις εγκυκλίους, οδηγίες 
και διαταγές των προϊσταμένων τους, συνιστά πειθαρχικό 
παράπτωμα. 

Άρθρο 17ο 

Μεταξύ των πειθαρχικών παραπτωμάτων περιλαμβάνο¬ 
νται κυρίως: 

α) Η ανάξια διαγωγή του εργαζόμενου στην υπηρεσία του. 
β) Η δημόσια άσκηση κριτικής πράξεων των προϊσταμέ¬ 
νων, με εκφράσεις που αποδεικνύουν έλλειψη σεβασμού η 
με σκόπιμη χρήση αβασίμων επιχειρημάτων. 

γ) Η ενασχόληση επ’ αμοιβή σε έργα ξένα προς την υπη¬ 
ρεσία, χωρίς άδεια των προϊσταμένων. 

δ) Η χρησιμοποίηση τρίτων προσώπων, προκειμένου ο ερ¬ 
γαζόμενος να αποκτήσει υπηρεσιακή εύνοια ή να προκαλέ- 
σει ή να ματαιώσει διαταγή της υπηρεσίας. 

ε) Η απ’ ευθείας ή δια μέσου τρίτου προσώπου συμμετοχή 
σε δημοπρασία όταν ο εργαζόμενος ή οι προϊστάμενοί του 
αποτελούν μέλη της επιτροπής αυτής. 

στ) Η μη έγκαιρη προσέλευση στην υπηρεσία ή η πρόωρη 
αποχώρηση από αυτήν. 

ζ) Η ραθυμία, η αμέλεια, η ατελής ή μη έγκαιρη εκπλήρω¬ 
ση των υπηρεσιακών καθηκόντων και η αδικαιολόγητη άρ¬ 
νηση εκτέλεσης εργασίας. 

η) Η μη προσήκουσα συμπεριφορά στους πολίτες, στους 
προϊσταμένους και στους συναδέλφους. 

θ) Η μη έγκαιρη απάντηση σε παράπονα και σε αναφορές 
πολιτών. 

ι) Η έλλειψη αμεροληψίας και αντικειμενικότητας εκ μέ¬ 
ρους των Προϊσταμένων κατά την κρίση ουσιαστικών προ¬ 
σόντων των εργαζομένων. 

ια) Η αδικαιολόγητη αποχή από την εκτέλεση των υπηρε¬ 
σιακών καθηκόντων. 

ιβ) Η παράβαση της εχεμύθειας που επιβάλλεται στους ερ¬ 
γαζόμενους σχετικά με θέματα της υπηρεσίας. 

ιγ) Η χρησιμοποίηση πληροφοριών που κατέχει λόγω θέ¬ 
σης, προκειμένου να αποκομίσει ιδία οφέλη. 

ιδ) Η αποδοχή οιασδήποτε υλικής εύνοιας όταν προέρχε¬ 
ται από πρόσωπα, των οποίων διαχειρίζεται ή πρόκειται να 
διαχειρισθεί τις υποθέσεις. 

ιε) Η αδικαιολόγητη φθορά, η εγκατάλειψη ή η παράνομη 
χρήση πραγμάτων που ανήκουν στην Υπηρεσία. 

ιστ) Κάθε πράξη ή παράλειψη οφειλόμενη σε δόλο ή βαριά 
αμέλεια, που μπορεί να βλάψει ή να θέσει σε κίνδυνο τα 
συμφέροντα της Πολιτείας και 
ιζ) Η παράβαση καθήκοντος κατά τον Ποινικό Κώδικα ή άλ¬ 
λους ειδικούς νόμους. 

Άρθρο 18ο 

Πειθαρχικές κυρώσεις 

1. Κάθε πειθαρχικό παράπτωμα έχει σαν συνέπεια την επι¬ 
βολή πειθαρχικής ποινής. 

2. Πειθαρχικές ποινές είναι: 

α) Προφορική ή γραπτή παρατήρηση 
β) Έγγραφη επίπληξη 

γ) Πρόστιμο μέχρι 1/4του ημερήσιου μισθού. Επίσυρροής 
παραπτωμάτων επιβάλλονται περισσότερα πρόστιμα. Το 
πρόστιμο υπολογίζεται στις αποδοχές του χρόνου έκδοσης 
της καταγνωστικής πειθαρχικής ποινής σε πρώτο βαθμό και 


παρακρατείται από τον π ρώτο μήνα μετά την τελεσιδικία της 
απόφασης. 

Το πρόστιμο αποτελεί έσοδο της Εργατικής Εστίας σύμ¬ 
φωνα με την διάταξη του άρθρου 14του Ν.Δ. 3789/57. 

δ) Προσωρινή παύση από μία (1) ημέρα μέχρι έναν (1) μή¬ 
να χωρίς αποδοχές. 

ε) Προσωρινή παύση έναν (1) μήνα μέχρι τρεις (3) μήνες 
χωρίς αποδοχές. 

3. α) Οι πειθαρχικές ποινές επιβάλλονται ανάλογα με την 
βαρύτητα του παραπτώματος και τις περιστάσεις που οδή¬ 
γησαν σ αυτό. 

β) Η υποτροπή αποτελεί επιβαρυντική περίπτωση. 

γ) Για κάθε παράπτωμα επιβάλλεται μία μόνον ποινή. Σε 
περίπτωση συρροής παραπτωμάτων, επιβάλλεται η ποινή 
που αντιστοιχεί στο βαρύτερο παράπτωμα. 

4. Αν η σοβαρότητα του παραπτώματος δικαιολογεί την 
καταγγελία της συμβάσεως εργασίας, αντί της επιβολής 
πειθαρχικής ποινής, ο εργαζόμενος απολύεται σύμφωνα με 
το άρθρο 39 του παρόντος. 

Άρθρο 19ο 

Πειθαρχική δικαιοδοσία 

Οι προβλεπόμενες στο άρθρο 19 πειθαρχικές ποινές επι¬ 
βάλλονται: 

α) Από τον Πρόεδρο του Δ.Σ. οι ποινές της παραγράφου 
2α, 2β. 

β) Από τον Πρόεδρο του Διοικητικού Συμβουλίου οι ποινές 
της παραγράφου 2γ, 2δ. 

γ) Από το Διοικητικό Συμβούλιο η ποινή της παραγράφου 
2ε. 

Άρθρο 20ο 

Μετά από αίτηση του εργαζόμενου που τιμωρήθηκε με μία 
από τις ποινές του άρθρου 19, υποβαλλόμενη στο Δ.Σ. μέσα 
σε 10 ημέρες την γνώση της επιβολής της ποινής, το Δ.Σ. 
ελέγχει κατ' αναθεώρηση την σχετική απόφαση του Προέ¬ 
δρου του Δ.Σ. 

Το Δ.Σ. κρίνοντας κατ' αναθεώρηση δεν μπορεί να επιβάλ¬ 
λει βαρύτερη ποινή. 

Πριν από την επιβολή της ποινής, ο εργαζόμενος καλείται σε 
έγγραφη απολογία, που πρέπει να παραδοθεί μέσα σε τρεις 
ημέρες από την κλήση. Αν περάσουν οι τρεις ημέρες και δεν 
απολογηθεί, επιβάλλεται η ποινή χωρίς απολογία. 

Το σύνολο των προστίμων, που επιβάλλονται μέσα σε ένα 
έτος δεν μπορεί να είναι μεγαλύτερο τις αποδοχές ενός μή¬ 
να. 

Ο εργαζόμενος που θα τιμωρηθεί πέντε φορές μέσα σε 
ένα έτος με ποινή προστίμου ή προσωρινής παύσης ή και με 
τα δύο είδη ποινής, απολύεται οριστικά από την Υπηρεσία. 

Οι παραβάσεις του Διευθυντή, τιμωρούνται με απόφαση 
του Διοικητικού Συμβουλίου. 

Άρθρο 21ο 

Όταν ο εργαζόμενος έχει την γνώμη ότι η εντολή που του 
δόθηκε από τον άμεσο Προϊστάμενό του είναι αντίθετη με 
τον ΟΕΥ και το συμφέρον της Επιχείρησης, οφείλει πριν την 
εκτέλεσή της να κάνει γνωστές τις επιφυλάξεις του στον 
Πρόεδρο του Δ.Σ. εφ όσον η γνωστοποίηση αυτή δεν συνε¬ 
πάγεται καθυστέρηση που οδηγεί σε ματαίωση πραγματο¬ 
ποίησης της εντολής και σε ζημία της επιχείρησης. 

Αν ύστερα από την έγκαιρη γνωστοποίηση της επιφύλα¬ 
ξης, ο Πρόεδρος του Δ.Σ. συμφωνήσει με την εντολή του 
Προϊσταμένου, ο εργαζόμενος οφείλει να εκτελέσει την 
εντολή και μπορεί να υποβάλλει γραπτή αναφορά στο Διοι¬ 
κητικό Συμβούλιο. 

Άρθρο 22ο 

Σε περίπτωση αδικαιολόγητης απουσίας, εκτός από την 
πειθαρχική ποινή, παρακρατούνται και οι αντίστοιχες στον 
χρόνο αδικαιολόγητης απουσίας αποδοχές. 

Άρθρο 23ο 

α) Όταν πρόκειται για παράπτωμα που συνεπάγεται την 
επιβολή των ποινών της παραγράφου 2δ του άρθρου 19, ο 
Πρόεδρος του Δ.Σ. μπορεί να απομακρύνει προσωρινά τον 
εργαζόμενο από την Υπηρεσία με γραπτή εντολή, που πε¬ 
ριέχει συγχρόνως και πρόσκληση σε απολογία. 

β) Η απόφαση για παράπτωμα που συνεπάγεται την επι¬ 
βολή της ποινής της προσωρινής παύσης ή της οριστικής 
απόλυσης, πρέπει να εκδοθεί και να γνωστοποιηθεί στον εν¬ 
διαφερόμενο το πολύ μέσα σε 20 ημέρες την προσωρινή 
απομάκρυνσή του. 

Η ημέρα της προσωρινής απομάκρυνσης θεωρείται ως 
ημέρα έναρξης της ποινής που θα επιβληθεί με την απόφα¬ 
ση. 

Αν η απόφαση δεν εκδοθεί μέσα σε 20 ημέρες από την 
προσωρινή απομάκρυνση, τότε ως ημέρα έναρξης της τυ¬ 
χόν ποινής της προσωρινής παύσης ή της οριστικής απόλυ¬ 
σης θα θεωρηθεί η 20η ημέρα πριν από την έκδοση και την 
γνωστοποίηση της απόφασης στον ενδιαφερόμενο, που δι¬ 
καιούται τις αποδοχές του για το χρονικό διάστημα που με¬ 
σολάβησε την ημέρα της προσωρινής απομάκρυνσής του 
μέχρι την ημέρα που θεωρείται ως ημέρα έναρξης της ποι¬ 
νής του. 

γ) Αν δεν επακολουθήσει ποινή προσωρινής παύσης ή ορι¬ 
στικής απόλυσης, ο εργαζόμενος που απομακρύνθηκε προ¬ 
σωρινά, δικαιούται τις αποδοχές του για τις ημέρες της απο¬ 
μάκρυνσής του, ή την διαφορά ύστερα την αφαίρεση του 
προστίμου, στο οποίο ενδεχόμενα θα περιοριστεί η τιμωρία 
του. 

Άρθρο 24ο 

Παραγραφή 

α) Τα πειθαρχικά παραπτώματα παραγράφονται αν περά¬ 
σει ένα έτος από την ημέρα που έγινε γνωστή στα αρμόδια 
όργανα η πράξη ή η παράλειψη και ο υπαίτιος, χωρίς να 
ασκηθεί στο διάστημα αυτό πειθαρχική δίωξη. 

β) Η παραγραφή προγενέστερου πειθαρχικού παραπτώ¬ 
ματος αναστέλλεται για όσο χρόνο διαρκεί η πειθαρχική δια¬ 
δικασία, που κινήθηκε για μεταγενέστερο πειθαρχικό παρά¬ 
πτωμα που διέπραξε ο εργαζόμενος με σκοπό την συγκάλυ¬ 
ψη του προηγουμένου. 

γ) Πειθαρχικό παράπτωμα που παραγράφηκε και διαπι¬ 
στώθηκε τυχαία στην διερεύνηση άλλου παραπτώματος, 
λαμβάνεται υπόψη σαν επιβαρυντική περίπτωση στο μέγε¬ 
θος της ποινής που τυχόν θα επιβληθεί. 

δ) Το παράπτωμα παραγράφεται αν μέσα σε ένα έτος την 
κλήση σε απολογία του εργαζόμενου, δεν εκδοθεί απόφαση 
από τα αρμόδια πειθαρχικά όργανα. 

ε) Το Διοικητικό Συμβούλιο μπορεί να συγκροτεί εξεταστι¬ 
κή Επιτροπή σε περίπτωση σοβαρού πειθαρχικού παραπτώ¬ 
ματος. 

Η εξεταστική Επιτροπή συγκροτείται από μέλη του Δ.Σ. 
και από υπηρεσιακούς παράγοντες και συμμετέχει οπωσ¬ 
δήποτε σ αυτήν εκπρόσωπος των εργαζομένων στο Δ.Σ. 

Η εξεταστική Επιτροπή προβαίνει σε έρευνα, εξέταση, αυ¬ 
τοψία, λήψη απολογίας και γενικά σε κάθε ενέργεια που κρί¬ 
νει απαραίτητη για την διερεύνηση του παραπτώματος. 

Μετά το πέρας των ενεργειών της υποβάλλει πόρισμα στο 
Δ.Σ. 

Το Δ.Σ. αξιολογεί και κρίνει ελεύθερα το πόρισμα μαζί με 
τα υπόλοιπα στοιχεία για την έκδοση της απόφασής του, χω¬ 
ρίς να δεσμεύεται αυτό. 

Άρθρο 25ο 

α) Η κίνηση της πειθαρχικής δίωξης και η επιβολή πειθαρ¬ 
χικής ποινής είναι ανεξάρτητη από την ποινική δίωξη, ακόμη 
και σε περιπτώσεις που ο νόμος προαπαιτεί την υποβολή μή¬ 
νυσης ή έγκλησης. 

β) Η κίνηση της ποινικής δίωξης δεν αναστέλλει την πει¬ 
θαρχική διαδικασία. Το Δ.Σ. με ελεύθερα ανακλητή απόφα¬ 


σή του, για εξαιρετικούς λόγους μπορεί να αναστείλει την 
πειθαρχική διαδικασία μέχρι την έκδοση τελεσίδικης από¬ 
φασης του ποινικού Δικαστηρίου, οπότε και αναστέλλεται η 
παραγραφή του πειθαρχικού παραπτώματος για το χρόνο 
της εκκρεμοδικίας. 

γ) Πραγματικά γεγονότα που βεβαιώθηκαν στην Ποινική 
Δίκη, λαμβάνονται υπ’ όψιν και αξιολογούνται ελεύθερα από 
τα Πειθαρχικά Όργανα. 

δ) Η έκδοση αμετάκλητης καταδικαστικής απόφασης του 
Ποινικού Δικαστηρίου, επιτρέπει την επανάληψη της Πει¬ 
θαρχικής διαδικασίας, αν πειθαρχικά είχε κριθεί ότι δεν 
έπρεπε να απολυθεί ο εργαζόμενος και στην Ποινική Δίκη βε¬ 
βαιώθηκαν περιστατικά που δεν είχαν υπ’ όψιν τα πειθαρχι¬ 
κά όργανα, που δικαιολογούν την ποινή της οριστικής από¬ 
λυσης. 

ε) Η έκδοση αμετάκλητης αθωωτικής απόφασης του Ποι¬ 
νικού Δικαστηρίου δίνει το δικαίωμα στον εργαζόμενο που 
τιμωρήθηκε με την ποινή της οριστικής απόλυσης, να ζητή¬ 
σει με αίτησή του το Δ.Σ. την επανάληψη της Πειθαρχικής 
διαδικασίας. 

Το Δ.Σ. χωρίς να δεσμεύεται την δικαστική απόφαση, κρί¬ 
νει ελεύθερα το αίτημα και απορρίπτει ή δέχεται την αίτηση 
και κρίνει το περιεχόμενό της. 

Αν το Δικαστήριο αποδέχθηκε ότι δεντελέσθηκε η πράξη 
για την οποία κατηγορήθηκε, το Δ.Σ. τον επαναπροσλαμβά¬ 
νει αλλά εφ όσον δεν ακυρώθηκε με τελεσίδικη δικαστική 
απόφαση ή απόλυσή του, ο εργαζόμενος δεν αποκτά το δι¬ 
καίωμα να ζητήσει αποδοχές υπερημερίας για το ενδιάμεσο 
διάστημα που μεσολάβησε την απόλυση του μέχρι την επα- 
ναπρόσληψή του ούτε θεωρεί-ται το διάστημα αυτό σαν 
χρόνος πραγματικής απασχόλησης. 

στ) Το δικαίωμα επανάληψηςτης πειθαρχικής διαδικασίας 
αποκλείεται αν περάσει ένα έτος από την έκδοση της αμε¬ 
τάκλητης απόφασης του Ποινικού δικαστηρίου χωρίς να 
ασκηθεί. 

Άρθρο 26ο 

1. Οι εκάστοτε ισχύουσες διατάξεις για τα θεμελιώδη κα¬ 
θήκοντα, τους περιορισμούς και της αστικές ευθύνες των 
δημοτικών διοικητικών και τεχνικών υπαλλήλων εφαρμόζο¬ 
νται ανάλογα και στο προσωπικό της επιχείρησης με αφαί¬ 
ρεση των διατάξεων περί εντοπιότητος. 

2. Οι διατάξεις του Ν. 1264/82γιατονεκδημοκρατισμότου 
συνδικαλιστικού κινήματος και την κατοχύρωση των συνδι¬ 
καλιστικών ελευθεριών των εργαζομένων όπως αυτές ισχύ¬ 
ουν κάθε φορά εφαρμόζονται και για το προσω-πικό της Επι¬ 
χείρησης. 

ΚΕΦΑΛΑΙΟ Δ' 

Άρθρο 27ο 
Κωλύματα Διορισμού 

Τα εκάστοτε ισχύοντα κωλύματα διορισμού στους μόνι¬ 
μους υπαλλήλους των Δήμων ισχύουν και για το προσωπικό 
της Επιχείρησης που διορίζεται σε οργανικές θέσεις. 

Άρθρο 28ο 
Όριο ηλικίας 

Το προσωπικό που προσλαμβάνεται σε οργανικές θέσεις 
στη Δ.Ε.Υ.Α.Σ. πρέπει να έχει ανεξαίρετα το 21ο έτους της 
ηλικίας συμπληρωμένο και να μην υπερβαίνει: 

α) Το 40ο έτος προκειμένου για τριτοβάθμιας εκπαίδευ¬ 
σης. 

β) Το 35ο έτος προκειμένου για δευτεροβάθμιας εκπαί¬ 
δευσης και 

γ) Το 30ο έτος προκειμένου για υποχρεωτικής εκπαίδευ¬ 
σης προσωπικό. 

Άρθρο 29ο 

Υπερωριακή απασχόληση 

1. Η υπερωριακή απασχόληση επιτρέπεται για την αντιμε- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


12707 


τώπιση εκτάκτων και επειγουσών αναγκών με εφαρμογή των 
διατάξεων της εργατικής νομοθεσίας που ισχύουν. 

2. Η υπερωριακή απασχόληση αποφασίζεται με αιτιολο¬ 
γημένη απόφαση του Δ.Σ. 

Άρθρο 30ο 

1. Αποδοχές δεν οφείλονται στον προσληφθέντα για υπη¬ 
ρεσία που δεν παρασχέθηκε καθόλου ή εν μέρει από υπαι- 
τιότητά του. 

2. Ο προσληφθείς διατηρεί την αξίωση για αποδοχές αν 
κωλύεται να εργασθεί εξαιτίας σπουδαίου λόγου κατά τα 
ισχύοντα στην εργατική νομοθεσία. 

3. Το οποιοδήποτε ποσό το οποίο ο προσληφθείς δικαιού¬ 
ται να λάβει εφόσον διαρκεί το κώλυμα λόγω υποχρεωτικής 
από το νόμο ασφάλισης εκπίπτει από τις οφειλόμενες απο¬ 
δοχές. 

Άρθρο 31ο 

Αναγγελία κωλύματος 

1. Ο προσληφθείς υποχρεώνεται να αναγγείλει στην υπη¬ 
ρεσία κάθε κώλυμα προς παροχή εργασίας. 

2. Αντο κώλυμα συνίσταται σε νόσο αυτού υποχρεούται να 
προσκομίσει στην υπηρεσία βεβαίωση γιατρού κ.λ.π. του οι¬ 
κείου ασφαλιστικού οργανισμού κατά τις κείμενες διατάξεις 
την οποία θα πιστοποιείται η ικανότητα προς εργασία ως και 
η πιθανή διάρκεια αυτής. 

3. Όσες φορές κατά τις κείμενες διατάξεις δεν οφείλονται 
αποδοχές η περικοπή αυτών ενεργείται με πράξη του εντε¬ 
ταλμένου για την εκκαθάριση και πληρωμή των δαπανών 
που ειδοποιείται γι’ αυτό από τον προϊστάμενο της υπηρε¬ 
σίας ανακοινώνεται δε με απόδειξη και στον ενδιαφερόμενο. 

Άρθρο 32ο 

Άδειες (Κανονική - χωρίς αποδοχές - εκπαιδευτική) 
χρόνος εργασίας 

1. Γιατις άδειες (κανονική, χωρίς αποδοχές, εκπαιδευτική) 
και το χρόνο εργασίας ισχύουν οι διατάξεις της εργατικής 
νομοθεσίας. 

Οι ώρες έναρξης και λήξης της εργασίας ορίζονται ανά¬ 
λογα με τις συνθήκες καιτοντρόπο απασχόλησης τηρουμέ- 
νων των διατάξεων της εργατικής νομοθεσίας. 

2. Ο Πρόεδρος της Δ.Ε.Υ.Α.Σ. με εισήγηση των προϊστα¬ 
μένων καθορίζει την εποχή χορήγησης της άδειας καιτη σει¬ 
ρά προτεραιότητας των δικαιουμένων και μέσα στα χρονικά 
όρια που ορίζει η εργατική νομοθεσία. 

3. Οι κανονικές άδειες είναι υποχρεωτικές για το προσω¬ 
πικό. 

Άρθρο 33ο 

Τοποθέτηση 

Η τοποθέτηση του προσωπικού στις προς πλήρωση κενές 
θέσεις ενεργείται με απόφαση του Προέδρου του Δ.Σ. της 
Δ.Ε.Υ.Α.Σ. 

Άρθρο 34ο 

Απόσπαση του προσωπικού επιτρέπεται μόνο για κάλυψη 
εξαιρετικής υπηρεσιακής ανάγκης για ένα το πολύ εξάμηνο 
χωρίς να επιτρέπεται η επανάληψη πριν περάσει ένας χρό¬ 
νος. 

Η απόσπαση ενεργείται με απόφαση του Προέδρου του 
Δ.Σ. της Δ.Ε.Υ.Α.Σ. μετά από εισήγηση του Δ/ντή της Υπηρε¬ 
σίας. Ο αποσπασμένος παίρνειτις αποδοχές της θέσης στην 
οποία αποσπάται αν αυτές είναι ίσες ή ανώτερες από εκείνες 
της θέσης από την οποία αποσπάται. 

Άρθρο 35ο 

Μετακίνηση 

Απλή μετακίνηση του προσωπικού σ’ άλλη θέση που απαι¬ 
τούνται τα αυτά προσόντα γίνεται με απόφαση του προϊστα¬ 
μένου της αρμόδιας υπηρεσίας. 


Άρθρο 36ο 
Μετάταξη 

1. Μετάταξη του κλάδου ή της κατηγορίας ή της ειδικότη¬ 
τας που ανήκει ο μισθωτός (μετάταξη) γίνεται από το Δ.Σ. 
της επιχείρησης ύστερα από αίτηση του ενδιαφερομένου 
εφόσον υπάρχει κενή θέση και ο μετατασσόμενος έχει τα 
προσόντα για την κατάληψη της θέσης στην οποία μετατάσ¬ 
σεται. 

2. Ο μετατασσόμενος κατατάσσεται στο αντίστοιχο εισα¬ 
γωγικό μισθολογικό κλιμάκιο του κλάδου κατηγορίας και ει¬ 
δικότητας που μετατάσσεται τίθεται δε κατά την αρχαιότη¬ 
τα μετά τους κατάτονχρόνο υπηρετούντες στο αυτό μισθο- 
λογικό κλιμάκιο. 

Άρθρο 37ο 

Ατομικοί φάκελοι - Εκθέσεις προσωπικού 

1. Για κάθε προσλαμβανόμενο μισθωτό τηρείται ίδιος φά¬ 
κελος που περιλαμβάνει όλα τα αναγκαία στοιχεία τα οποία 
αφορούν την όλη υπηρεσιακή κατάσταση αυτού κατάτιςεκ- 
θέσεις ουσιαστικών προσόντων. 

2. Για το περιεχόμενο των ατομικών φακέλλων και της τή¬ 
ρησης αυτών και για τον τύπο και το περιεχόμενο των εκθέ¬ 
σεων ουσιαστικών προσόντων και για τους αρμόδιους προς 
σύνταξη αυτών εφαρμόζονται ανάλογα αυτά που θα ισχύ¬ 
ουν κάθε φορά για το μόνιμο και με σύμβαση προσωπικό των 
ΟΤΑ. 

Άρθρο 38ο 

Περιπτώσεις λύσης της σύμβασης εργασίας 

1. Οι προσλαμβανόμενοι κατά τις διατάξεις του παρόντος 
οργανισμού απολύονται και οι συμβάσεις τους καταγγέλλο¬ 
νται σύμφωνα με τις αντίστοιχες διατάξεις τις εργατικής νο¬ 
μοθεσίας. 

2. Η απόλυση ενεργείται με απόφαση του Προέδρου του 
Δ.Σ. της Δ.Ε.Υ.Α.Σ. ή του εξουσιοδοτημένου από αυτόν ορ¬ 
γάνου της επιχείρησης. 

ΚΕΦΑΛΑΙΟ Ε' 

ΠΡΟΣΩΠΙΚΟ ΠΡΟΣ ΚΑΛΥΨΗ ΠΑΡΟΔΙΚΩΝ ΑΝΑΓΚΩΝ 
Άρθρο 39ο 

Πρόσληψη - Υπηρεσιακή κατάσταση 

1. Από την Επιχείρηση μπορεί να προσλαμβάνεται προσω¬ 
πικό με σύμβαση ιδιωτικού δικαίου προς αντιμετώπιση κατε- 
πειγουσών υπηρεσιακών αναγκώνπου εμφανίζονται στις πε¬ 
ριπτώσεις: 

α) Κένωσης θέσεων και μέχρι πλήρωσής τους, εφόσον 
έχει κινηθεί η νόμιμη διαδικασία για την πλήρωση αυτών. 

β) Απουσίας τακτικού προσωπικού λόγω αδειών κανονι¬ 
κών, κυήσεως, και τοκετού αδικαιολόγητης απουσίας κ.λ.π. 
για το αντίστοιχο χρονικό διάστημα. 

γ) Καλύψεως εποχιακών ή άλλων περιοδικών αναγκών που 
δεν εμπίπτουν στις με στοιχεία (α) και (β) περιπτώσεις και μέ¬ 
χρι τρεις μήνες κατά ανώτατο όριο το χρόνο. 

2. Η πρόσληψη ενεργείται με απόφαση του Προέδρου του 
Δ.Σ. της Δ.Ε.Υ.Α.Σ. 

Η επιλογή ενεργείται σύμφωνα με τις διατάξεις τις 
5288/10-2-2000 εγκ. του Υ.Π.Ε.Σ.Δ.Α. και την ισχύουσα εκά- 
στοτε Νομοθεσία. 

Η σύμβαση εργασίας λογίζεται ότι καταρτίσθηκε από την 
ανάληψη υπηρεσίας, και λύεται αυτοδίκαια όταν λήξει ο χρό¬ 
νος διάρκειάςτης χωρίς καταβολή ουδεμιάς αποζημίωσης. 

Για την αυτοδίκαιη λύση της σύμβασης εργασίας εκδίδε- 
ται διαπιστωτική πράξη από το αρμόδιο για την πρόσληψη 
όργανο. 

3. Οι αποδοχέςτου εκτάκτου προσωπικού ρυθμίζονται κα¬ 
τά τις διατάξεις που διέπουν το έκτακτο προσωπικό των 
ΟΤΑ. 

4. Οι αποδοχές του προσωπικού με σύμβαση έργου ρυθ¬ 
μίζονται από τις οικείες συλλογικές συμβάσεις των ΟΤΑ. Οι 

βασικοί μισθοί του προσωπικού αυτού μπορεί να προσαυξά- εξαιρετικής επιμέλειας, ελεύθερα ανακλητές κατάτην κρίση 
νονται με απόφαση του Δ.Σ. της Δ.Ε.Υ.Α.Σ. μέχρι 50%. του Δ.Σ. 


ΚΕΦΑΛΑΙΟ ΣΤ 
ΜΕΤΑΒΑΤΙΚΕΣ ΔΙΑΤΑΞΕΙΣ 


Άρθρο 46ο 

Ανάθεση καθηκόντων προϊσταμένων 


Άρθρο 40ο 

Ένταξη υπηρετούντος προσωπικού στο Δήμο Σερβίων. 

Το προσωπικό που υπηρετεί με σχέση εργασία Ιδ. Δικαίου 
στο Δήμο Σερβίων, υπηρεσίες ύδρευσης και αποχέτευσης 
καθίσταται προσωπικό της παρούσης επιχείρησης με την 
ίδια σχέση που υπηρετεί και καταλαμβάνει αντίστοιχες θέ¬ 
σεις από τις προβλεπόμενες από τον παρόντα οργανισμό 
εσωτερικής υπηρεσίας. 

Άρθρο 41ο 

Μετάταξη υπηρετούντος μονίμου προσωπικού 
του Δήμου Σερβίων 

Το τακτικό διαβαθμισμένο προσωπικό του Δήμου Σερβίων 
που υπηρετεί σε υπηρεσίες ύδρευσης και αποχέτευσης 
μπορεί με αίτησή του και ύστερα από απόφαση του αρμόδι¬ 
ου Υπηρεσιακού Συμβουλίου να μετατάσσεται με τις θέσεις 
που κατέχει στην Επιχείρηση, διεπόμενο ως προς όλες τις 
υπηρεσιακές του μεταβολές και δικαιώματα από τις εκάστο- 
τε ισχύουσες ειδικές περίτου προσωπικού τούτου διατάξεις 
των Δήμων. 

Άρθρο 42ο 

Οι διατάξεις του άρθρο 29 δεν έχουν εφαρμογή για το 
υπηρετούν προσωπικό με οιανδήποτε σχέση εργασίας στην 
Δ.Ε.Υ.Α.Σ. 


Άρθρο 43ο 

Διαπίστωσης γνώσεως ξένης γλώσσας 

Η πλήρης γνώση μιάς από τις ξένες γλώσσες Αγγλικής ή 
Γαλλικής ή Γερμανικής διαπιστώνεται με αντίστοιχο τίτλο 
και δοκιμασία. 

Άρθρο 44ο 

Στρατιωτική Υπηρεσία 

Σε περίπτωση στρατεύσεως προσωπικού της Επιχείρη¬ 
σης, αυτό διατηρεί τη θέση του, θα εφαρμόζονται σ’ αυτό οι 
μισθωτές διατάξεις που ισχύουν πάντοτε για τους στρατεύ¬ 
σιμους. 

Ο χρόνος αυτής της στρατεύσεως προσμετράται για κάθε 
συνέπεια του εργαζόμενου. 

Άρθρο 45ο 
Ηθικές αμοιβές 

1. Για εξαιρετικές πράξεις περί την εκτέλεση της υπηρε¬ 
σίας και για εξαιρετική απόδοση μπορεί με απόφαση του 
Δ.Σ. να απονέμονται στο προσωπικό ηθικές αμοιβές ως 
εξής: 

α) Ευαρέσκεια 

β) Γραπτός έπαινος ανακοινούμενος και στο υπόλοιπο 
προσωπικό. 

2. Με απόφαση του Δ.Σ. της Δ.Ε.Υ.Α.Σ. ειδικά αιτιολογη¬ 
μένη, μπορούν να χορηγούνται στους εργαζόμενους με σχέ¬ 
ση εργασίας ιδιωτικού δικαίου επιπλέον χρηματικές παρο¬ 
χές λόγω παραγωγικής απόδοσης, τακτικής παρουσίας και 


1. Με αποφάσεις του Προέδρου του Δ.Σ. ανατίθενται κα¬ 
θήκοντα προϊσταμένου, οιασδήποτε στάθμης διοίκησης σε 
μισθωτούςτηςεπιχείρησης,τηρουμένωντωνδιατάξεωντου 
Ν. 1069/80. 

2. Η κατά την προηγούμενη παράγραφο ανάθεση καθηκό¬ 
ντων δεν μεταβάλλειτην υπηρεσιακή κατάσταση του μισθω¬ 
τού, ο οποίος διατηρείτο μισθολογικό του κλιμάκιο και την 
οργανική θέση της κατηγορίας και ειδικότητάς του. 

3. Οι μισθωτοί στους οποίους έχουν ανατεθεί καθήκοντα 
προϊσταμένου δικαιούνται για όλη τη χρονική διάρκεια 
άσκησης των καθηκόντων τούτων, όλων των για την οικεία 
θέση τυχόν προβλεπομένων ειδικών επιδομάτων, που η χο¬ 
ρήγησή τους διακόπτεται με την ανάκληση της περί ανάθε¬ 
σης των καθηκόντων προϊσταμένου αποφάσεως. Η διακοπή 
της καταβολής των επιδομάτων τούτων, αρχίζει από την 1 η 
επομένου της χρονολογίας εκδόσεως της ανακλητικής απο¬ 
φάσεως μηνός. 

Άρθρο 47ο 

1. Ο Διευθυντής Υπηρεσιών που λείπει ή απουσιάζει ή κω¬ 
λύεται αναπληρώνεται από έναν των προϊσταμένων των 
Υπηρεσιών οριζόμενο από τον Πρόεδρο του Διοικητικού 
Συμβουλίου, κατά τις διατάξεις του Ν. 1069/80. 

2. Προϊστάμενος Υπηρεσίας που λείπει ή απουσιάζει ή κω¬ 
λύεται αναπληρώνεται από τον προϊστάμενο άλλης Υπηρε¬ 
σίας ή τον προϊστάμενο τμήματος οριζόμενο από το Διευθυ¬ 
ντή Υπηρεσιών. 

Άρθρο 48ο 

Η λύση της εργασιακής σχέσης του Διευθυντή της 
Δ.Ε.Υ.Α.Σ. επέρχεται αυτοδίκαια αζημίωςγιατοΔήμο με την 
λήξη της θητείας του Διοικητικού Συμβουλίου της Δ.Ε.Υ.Α.Σ. 
με την εκπνοή δηλαδή της Δημοτικής περιόδου. 

Άρθρο 49ο 

Η ισχύς του παρόντος Οργανισμού αρχίζει από της εγκρί- 
σεώςτου. 

Ακροτελεύτιο Άρθρο 
Κάλυψη Δαπάνης 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους κωδικούς αριθ¬ 
μούς για την κάλυψη της μισθοδοσίας του υπάρχοντος προ¬ 
σωπικού ποσού 10.000.000 δραχμών. 

Η μελλοντική επιβάρυνση του προϋπολογισμού της 
Δ. Ε.Υ.Α. Σερβίων από την απόφαση αυτή δεν είναι δυνατή να 
υπολογιστεί. 

Η παρούσα να δημοσιευθεί στην Εφημερίδα της Κυβερνή- 
σεως. 


Κοζάνη, 15 Ιουνίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




